CELEX: 62017CA0129
Language: bg
Date: 2018-07-25 00:00:00
Title: Дело C-129/17: Решение на Съда (втори състав) от 25 юли 2018 г. (преюдициално запитване от Hof van beroep te Brussel — Белгия) — Mitsubishi Shoji Kaisha Ltd, Mitsubishi Caterpillar Forklift Europe BV/Duma Forklifts NV, G.S. International BVBA (Преюдициално запитване — Марка на Европейския съюз — Директива 2008/95/ЕО — Член 5 — Регламент (ЕО) № 207/2009 — Член 9 — Право на притежателя на марка да се противопостави на премахването от трето лице на всеки идентичен на марката знак и на поставянето на нови знаци върху стоки, идентични с тези, за които марката е регистрирана, с цел вноса или пускането им на пазара в Европейското икономическо пространство (ЕИП))

17.9.2018   
            
            
               BG
            
            
               Официален вестник на Европейския съюз
            
            
               C 328/14
            
         
      Решение на Съда (втори състав) от 25 юли 2018 г. (преюдициално запитване от Hof van beroep te Brussel — Белгия) — Mitsubishi Shoji Kaisha Ltd, Mitsubishi Caterpillar Forklift Europe BV/Duma Forklifts NV, G.S. International BVBA
      (Дело C-129/17) (1)
      
      ((Преюдициално запитване - Марка на Европейския съюз - Директива 2008/95/ЕО - Член 5 - Регламент (ЕО) № 207/2009 - Член 9 - Право на притежателя на марка да се противопостави на премахването от трето лице на всеки идентичен на марката знак и на поставянето на нови знаци върху стоки, идентични с тези, за които марката е регистрирана, с цел вноса или пускането им на пазара в Европейското икономическо пространство (ЕИП)))
      (2018/C 328/16)
      Език на производството: нидерландски
      
         Запитваща юрисдикция
      
      Hof van beroep te Brussel
      
         Страни в главното производство
      
      
         Жалбоподател: Mitsubishi Shoji Kaisha Ltd, Mitsubishi Caterpillar Forklift Europe BV
      
         Ответник: Duma Forklifts NV, G.S. International BVBA
      
         Диспозитив
      
      Член 5 от Директива 2008/95/ЕО на Европейския парламент и на Съвета от 22 октомври 2008 година за сближаване на законодателствата на държавите членки относно марките и член 9 от Регламент (ЕО) № 207/2009 на Съвета от 26 февруари 2009 година относно марката на Европейския съюз, трябва да се тълкуват в смисъл, че притежателят на марка може да се противопостави на това без негово съгласие трето лице да премахва всички идентични на тази марка знаци и да поставя други знаци върху стоките, намиращи се под режим на митническо складиране, както в главното производство, с цел вноса или пускането им на пазара в Европейското икономическо пространство (ЕИП), където все още не са били предмет на продажба.
      
         (1)  ОВ C 161, 22.5.2017 г.